སཱ་ར་ནཱ་ཐར་འབྱོར་སྐབས་ནིའུ་ལྡི་ལིའི་རྒྱ་མིའི་གཞུང་ཚབ་ཁང་ནས་བང་མི་ཞིག་བཏང་འབྱོར་བྱུང་བ་དེའི་གདོང་ལྷ་སྡོད་རྒྱ་ནག་སྐུ་ཚབ་དམག་དཔོན་ཀྲང་ཅིང་ཨུ་ནས་བཏང་བའི་རླུང་འཕྲིན་ཞིག་འཁྱེར་འདུག་པའི་ནང་བོད་ནང་གནས་ཚུལ་ཛ་དྲག་ཆེ་ཞིང༌།སོ་ཉུལ་བ་དང་མཉམ་ལས་བྱེད་མཁན་ཚོས་ངོ་ལོག་གི་འཆར་གཞི་རྒྱ་ཆེན་པོ་ཞིག་གདིང་གི་འདུག་པས་ངེད་འཕྲལ་དུ་ཕྱིར་ལོག་དགོས་ཚུལ་གསལ་འདུགརྡོར་གདན་དུ་འབྱོར་སྐབས་མཉམ་ཡོད་རྒྱ་མིའི་ལས་བྱེད་པ་ཞིག་ནས་ཀྲོའུ་ཨན་ལན་ལྡི་ལིར་འབྱོར་རྒྱུར་ངེད་འཕྲད་འདོད་ཆེན་པོ་ཡོད་ལུགས་བརྗོད་འདུག་དེར་བརྟེན་ཉིན་ཤས་རྗེས་མི་མཐུན་པ་དང༌།ཡིད་ཆེས་མེད་པ།བཀའ་རྙོག་ཅན་གྱི་སྲིད་དོན་བཅས་ཀྱི་འདམ་རྫབ་ནང་རང་ཉིད་མི་འདོད་བཞིན་དུ་དྲུད་འཐེན་བྱེད་དགོས་པ་བྱུང༌།